**Årsberetning Dunker-ringen 2019**

**Møter**

Årsmøtet og samling ble avholdt på Grimsbu i Folldal 15.- 16. juni 2019. Østerdalen Harehundklubb var arrangør av søndagens utstilling for dunker og bisto med den praktiske tilretteleggingen for våre arrangementer på lørdag, da DR holdt mønstring med premieutdeling og årsmøte. Det var spesielt invitert og satt fokus på de siste årenes kull.

Under mønstringen var det premieutdeling og heder og ære i følgende kategorier:

* Nye jaktprøvepremierte dunkere 2018/2019
* Nye jaktchampioner 2018/2019
* Beste dunker under DM i hvert distrikt 2018
* Beste dunker på Damekampene 2018
* Vinner av Debutantmesterskapet 2018
* Deltagere og vinner av Dunkerpokalen 2018
* Deltagere og beste dunker på NM 2018
* Kåring av ungdomsprisen, samt Årets dunkere og Årets dunkere under 3 år.

I tillegg var kullene født i 2017 og 2018 med sine foreldre, invitert for fremvisning, kommentering og fotografering.

Årsmøtet og samling

Leder Bjarne Oppegård ønsket velkommen da årsmøtet ble åpnet lørdag 15. juni kl. 13.00. Det møtte 55 stemmeberettigede medlemmer. Av æresmedlemmene var Hallvard Hegna tilstede.

Bjarne Oppegård ble valgt til ordstyrer, Linda Persson ble valgt til å føre protokollen, mens Hans Christian Pedersen og Espen Moseby ble valgt til å undertegne sammen med ordstyrer.

Årsmøtet ble som vanlig gjennomført i saklige og rolige former. Det var ingen store diskusjoner og alle saker fikk enstemmige vedtak. Blant sakene kan nevnes at medlemskontingenten i ringen ble besluttet å stå uendret. Dvs. at den blir kr. 300,- også i 2020.

Under valgene ble Erik Brokerud gjenvalgt som styrets nestleder. Marte Yvonne Hoff ble valgt som ny sekretær, da Aina Bredesen hadde frasagt seg gjenvalg. Nina Rise ble gjenvalgt som informasjonsansvarlig. Jonny Engen ble gjenvalgt som materialforvalter, mens Jon Magne Volden ble gjenvalgt som styremedlem. Gunnar Andresen ble gjenvalgt som revisor. Helge Stikbakke ble nyvalgt medlem i valgkomiteen for 3 år, siden Sigmund A. Johansen hadde frasagt seg gjenvalg i komiteen.

Alle valgene var enstemmige og skjedde ved akklamasjon.

Under årsmøtets avslutning ble de nyvalgte personene ønsket velkommen inn i sine verv i Dunker-ringen av leder Bjarne Oppegård. Han takket også de som gikk ut av verv for sin innsats.

Etter årsmøtet orienterte avlsrådet ved leder Jan Havdal om rådets virksomhet. Deretter holdt avlsrådets vararepresentant Elisabeth Aune Moseby et meget interessant foredrag om dunkerens eksteriør og bedømmelse av det på utstilling.

Søndag var det duket for Østerdalen Harehundklubbs utstilling. Per Harald Sivesind var dommer for de mer enn 40 påmeldte dunkerne.

BIR ble NO 42496/15 Gåvålias Klang tilhørende Ingar og Per Gravråk. Han ble dermed tildelt Dunkerringens premie til utstillingens beste dunker og også ringens premie til den beste jaktpremierte. BIM ble NO 47201/18 Frøya tilhørende Magne Lydvo.

Styremøter m.m.

I 2019 ble det ble avholdt to fellesmøter mellom Dunker-ringen og avlsrådet, et vintermøte i februar og et møte under De Nordiske Jakt- og Fiskedager på Elverum andre helga i august. Disse møtene var også styremøter. Utenom møtene har mye intern kommunikasjon skjedd gjennom mailkorrespondanse, i tillegg til bruk av telefon.

DR har vært representert på både representantskapsmøtet i april og ledermøtet i august som NHKF holdt.

Det ble holdt et distriktsmøte på Sundhaugen i Buskerud i slutten av august, hvor både ringstyret og avlsrådet var representert. Under møte fikk Ingar Lie og Ole Anton Langedrag overrakt vandrepremien *Jaktpokalen* til odel og eie ut fra sine hunders to napp i pokalen. Ingar var tilstede og mottok pokalen. Et frammøte på ca. 20 personer var færre enn forventet på dette distriktsmøtet.

**Tillitsvalgte organer.**

Styret i Dunker-ringen besto før årsmøtet i juni av følgende personer:

Leder: Bjarne Oppegård

Nestleder: Erik Brokerud

Sekretær: Aina Bredesen

Kasserer: Lena C. Johnsen

Materialforvalter: Johnny Engen

Webansvarlig: Linda Persson

Informasjonsansvarlig: Nina Rise

Avlsrådsrepr.: Jan Havdal

Styremedlem: Jon Magne Volden

Styremedlem: Endre Sivesind

1. varamedlem: Tor Erik Moen

2. varamedlem: Knut Einar Nordhagen

Etter årsmøtet 2019 har styret hatt følgende sammensetning:

Leder: Bjarne Oppegård

Nestleder: Erik Brokerud

Sekretær: Marte Yvonne Hoff

Kasserer: Lena C. Johnsen

Webansvarlig: Linda Persson

Informasjonsansvarlig: Nina Rise

Materialforvalter: Jonny Engen

Styremedlem: Jon Magne Volden

Styremedlem: Endre Sivesind

Avlsrådsrepr.: Jan Havdal

1. varamedlem: Tor Erik Moen
2. varamedlem: Knut Einar Nordhagen

Øvrige tillitsvalgte:

Revisorer: Gunnar Andresen og Øyvind Langås (hele året)

Valgkomite: Bård Ørbak-Larsen, Espen Moseby og Helge Stikbakke.

Anne Lena Opheim har vært redaktør for Påskriket. Arbeidet med å framskaffe bladinnholdet har skjedd i regi av redaksjonskomiteen ledet av informasjonsansvarlig Nina Rise. De øvrige i komiteen har vært Knut Einar Nordhagen, Jon Magne Volden, Linda Persson og Endre Sivesind. I tillegg bidrar også andre personer i ringstyret og avlsrådet med stoff. Redaksjonskomiteen har også bidratt med stoff til NHKFs blad *Harehunden*.

Arne Mathiesen har også i 2019 fungert som Dunker-ringens valpeformidler, selv om det aller meste av valpehenvendelser har gått til avlsrådet og tillitsvalgte i Dunker-ringen. Valpekjøpere har som årene før kunnet finne aktuell informasjon om kullene på ringens hjemmeside.

**Medlemsutvikling**

2019 var andre driftsåret hvor Dunker-ringen var medlemsorganisasjon av NHKF og dermed NKK. Som i 2018 gikk det nokså treigt med å få den siste delen av de eksisterende medlemmene til å betale medlemskontingenten til ringen. I tillegg til NKKs kontingentinnkrevingsrutiner, gjennomførte ringstyret en ekstra purrerunde til ikke-betalende medlemmer på seinsommeren. Dette bidro til at vi i 2019 nesten klarte å opprettholde medlemstallet fra 2018. Det ble bare en nedgang på 6 medlemmer, til 650.

Ringens medlemskap i NHKF og dermed NKK gir noen praktiske fordeler siden NKK tar seg av kontingentinnkrevingen. Dette sparer ringen for en del virksomhet. Ulempen med dette er at det er svært vanskelig å gjennomføre ekstratiltak (purrerunder) i egen regi i tillegg til utsendingene fra NKK. Dette fordi medlemmenes kontingentbetaling må skje tilknyttet de personlige faktaopplysninger som går ut fra NKK i deres utsendinger.

Heldigvis gikk det bedre i 2019 enn året før mht. å opprettholde medlemstallet. Antakelig er årsaken at medlemmene er blitt mer vant med de nye rutinene fra NKK, og bedre aksepterer at det er NKK som står for kontingentinnkrevingen i stedet for Dunker-ringen selv.

Rekrutteringsarbeidet har hatt stort fokus også i 2019. Dunker-ringen har hatt fokus både på å rekruttere til selve harejakta, f.eks. gjennom *harejaktas dag*, og ved at mange jegere tok med ungdom ut på harejakt ved mange andre anledninger. Det har også på ulike måter vært framhevet hvor flott det er å jakte hare med dunker, en av de norske harehundrasene. Dette er også et bidrag til å bevare en viktig del av den norske kulturarven.

**Informasjon**

Også gjennom 2019 har hjemmesida og facebook-profilen jevnlig blitt oppdatert og har vært mye benyttet til å spre informasjon om dunkeren og om Dunker-ringen og avlsrådets virksomhet. Også Instagram er benyttet.

Påskriket ble utgitt med to numre i 2019, ett i juni og ett i desember. Tilbakemeldingene fra medlemmene viser at medlemmene setter stor pris på å få bladet, selv om mye av innholdet i Påskriket allerede er kjent fra de digitale foraene.

Den utnevnte redaksjonskomiteen med informasjonsansvarlig i styret som leder, har sørget for store deler av stoffet i Påskriket. Komiteen har også bidratt med dunkerstoff til NHKFs blad Harehunden.

Som vanlig deltok Dunker-ringen under De Nordiske Jakt- og Fiskedager på Elverum i august med stand. Dette var for 22. året på rad. Dette har blitt en tradisjon og kombineres med fellesmøte mellom ringstyret og avlsrådet fredags kveld under jakt- og fiskedagene.

Dunker-ringen var også tilstede og hadde stand under et arrangement for de norske dyrerasene på Bygdø Kongsgård, Oslo, på forsommeren.

**Forholdet til avlsrådet**

Også i 2019 har det vært et aktivt og godt samarbeid mellom Dunker-ringen og avlsrådet for dunker. Rådet har bestått av Jan Havdal, leder, Vegar Sølvsberg, sekretær, og Bård Ørbak-Larsen, medlem. Rune Langås var varamedlem fram til NHKFs representantskapsmøte i april. Da overtok Elisabeth Aune Moseby det vervet.

Avlsrådet hadde et aktivt år i 2019. Det førte bl.a. til at anbefalingslista hadde 30 anbefalinger og godkjenninger om paring. Resultatet ble 19 paringer/insemineringer som ga 14 kull.

For å bidra til å redusere antallet tomme tisper, forfattet rådet og ringen et brev som ble sendt tispeeierne som hadde henvendt seg om paringsanbefaling. Innholdet dreide seg mest hvordan de bør forholde seg med å ta blodprøve for å sikrest mulig å finne det optimale paringstidspunktet.

**Registrering av valper**

Ifølge statistikken fra NKK for 2019, ble det registrert 139 dunkervalper. Dette er omtrent det samme antallet som året før. Å påvirke til produksjon av nok valper, slik at antallet dunkere ikke synker lavere ned enn det har vært de siste årene, er en av de aller viktigste oppgavene for Dunker-ringen. Det vil si at det må produseres minst ca. 150 valper i året. Det klarte vi i 2018 og nesten i 2017. Så 2019 ble igjen et år hvor vi nådde nær opp til målsettingen mht. valpeproduksjon.

**Valpeformidling**

Facebook-profilen og Dunker-ringens hjemmeside er svært viktige kanaler hvor interesserte personer kan holde seg oppdatert om valpesituasjonen. Oppdatert informasjon der, er meget viktig for både oppdretterne og valpekjøperne.

Som tidligere år, har vi annonsert dunkervalpene i hvert nummer av bladet *Jakt & Fiske*. Vi ser gjerne at oppdretterne også selv annonserer kullene sine i aktuelle fora, slik at potensielle kjøpere ser at det produseres dunkervalper for salg.

Arne Mathiesen har, som tidligere år, også i 2019 vært Dunker-ringens valpeformidler, men hadde bare noe få henvendelser. Erfaringene er at denne rollen er i ferd med å bli nokså utdatert. De fleste som ønsker å få kjøpt valp finner informasjon selv på Dunker-ringens hjemmeside, eller de er i kontakt med avlsrådet.

**Resultater**

Jaktprøver

I prøvesesongen 2019/2020 ble det stilt dunkere på i alt 141 ÅP-dager, ifølge innrapporteringene til Dunker-ringen og publisert på ringens hjemmeside (pr. 08.06.20 mangler det fortsatt resultater fra enkelte arrangørklubber). Dette var litt flere starter enn sesongen før (119 starter). Det ga 96 premieringer (68.1 %). 62 (44.0 %) 1.ÅP, 12 (8.5 %) 2.ÅP og 22 (15.6 %) 3.ÅP. Økningen i antall starter fra 2018/19-sesongen skyldes antakelig mest at det i år har vært en bedre oppfølging av jaktprøveresultatene enn forrige sesong, så antakelig er antall prøvestarter nokså stabilt.

På eliteprøvene ble det registrert 85 dunkerstarter (76 i 2018/19-sesongen), med 60 premieringer (70.6 %). 26 (30.6 %) 1.EP, 18 (21.2 %) 2.EP og 16 (18.8 %) 3. EP.

Premieringsprosentene er nokså like som forrige sesong både i ÅP og EP.

8 nye dunkere klarte jaktprøvekravene for å bli norske jaktchampioner gjennom prøvesesongen 2019/2020. I tillegg oppnådde 2 dunkere også det svenske jaktchampionatet (hvorav en ble ny champion), og vi fikk to finske jaktchampioner.

De nye jaktchampionene er:

NO37138/18 Hs Iris Helge Stikbakke

NO48833/17 Slengslias Fera ¤ Silje Rønning

NO42569/17 Ynwa ¤¤ Tor Erik Moen

NO40974/17 Kita Stig Sundtveten

NO40242/17 Hålandsbotn Erah Richard Marin Hansen

SE18868/2017 Siri ¤¤¤ Patrik Lagerberg

NO48257/16 Hs Hauk Martin Stikbakke

NO38208/16 Sprint Jon Atle Berger

NO46735/15 Anton Jon Magne Volden

NO41420/14 Ringo Arne Sognelien

NO42979/13 Sivesindhøgdas D Senta Endre Sivesind og Tor Åge Hetland

NO45578/12 Nordshaugs Gard ¤¤¤¤ Stian K. Ølstøren

¤ Ble svensk jaktchampion, er fra før norsk jaktchampion.

¤¤ Ble finsk jaktchampion, er fra før norsk jaktchampion.

¤¤¤ Ny svensk jaktchampion.

¤¤¤¤ Ble finsk jaktchampion, er fra før både norsk og svensk jaktchampion.

Vinner av dunkerdebutanten 2019 ble NO 47338/17 Kaiser av Esta Cado til Espen Moseby. Han oppnådde 195 kp og fikk dermed 1. ÅP. Av de 7 påmeldte dunkerne oppnådde 3 stk. 1. ÅP og en fikk 3. ÅP.

Under damekampen som Aust-Agder Harehundklubb arrangerte, ble NJ(D)CH NUCH Hagheimens Tyra og Turid Kornerud Sognelien nr. 2 med 1. ÅP som resultat. Glennas Ekko og Heidi Sageng oppnådde 3. ÅP. Det ble også arrangert en damekamp i Trøndelag. Der stilte Nordshaugs Marte og Aina Bredesen, men Marte fikk ikke ut hare den dagen.

Kåringer.

Det er mottatt innmeldinger fra hundeeierne med resultater fra utstillinger i 2019 og jaktprøvene i sesongen 2019/20. Kåringslista for årets dunker ble som følger:

**Årets dunker.**

|  |  |  |  |
| --- | --- | --- | --- |
| **Pl/poeng** | **Reg. nr.** | **Navn** | **Eier** |
| 1/90 | NO 48833/17 | Slengslias Fera | Silje Rønning |
| 2/87 | NO 40569/27 | RR NJ(D)CH Ynwa | Tor Erik Moen |
| 3/80 | NO 46569/11 | NJ(D)CH Bs-Hjall | Harald Jokstad |
| 4/75 | NO 45578/12 | N SE J(D)CH N SE UCH Nordshaugs Gard | Stian K. Ølstøren |
| 5/70 | NO 40383/18 | Gåvålias Bella | Hans Christian Pedersen |

Disse hadde følgende tellende resultater:

1 Jpr.: 3x1.EP + 1.ÅP

2 Jpr.: 1.EP + 2.EP + 3. Ep + 1.EP Finland

3 Jpr.: 3x1.EP + Beste dunker NM

4 Jpr.: 1.EP + 1. EP Finland + 3.EP Finland Utst.: CK

5 Jpr.: 1.EP + 3x1.ÅP

**Årets dunker under 3 år.** (Resultatene må oppnås før fylte 3 år.)

|  |  |  |  |
| --- | --- | --- | --- |
| **Pl/Poeng** | **Reg.nr** | **Navn** | **Eier** |
| 1/90 | NO 48833/17 | Slengslias Fera | Silje Rønning |
| 2/87 | NO 40569/27 | RR NJ(D)CH Ynwa | Tor Erik Moen |
| 3/70 | NO 40383/18 | Gåvålias Bella | Hans Christian Pedersen |
| 4/67 | NO 37138/18 | NJ(D)CH Hs Iris | Helge Stikbakke |
| 5/53 | NO 41560/17 | Embla | Erik Brokerud |

Disse hadde følgende tellende resultater:

1 Jpr.: 3x1.EP + 1.ÅP

2 Jpr.: 1.EP + 2.EP + 3. Ep + 1.EP Finland

3 Jpr.: 1.EP + 3x1.ÅP

4 Jpr.: 1.EP + 2x1.ÅP + 2.ÅP

5 Jpr.: 3x1.ÅP Utst.: VG

DM og NM

27 dunkere deltok i de 5 DM-ene, noe som var litt flere enn de foregående årene.

Beste dunker i hvert DM 2019 ble:

**Distrikt I:** Nr. 1 NO 40765/10 Gåvålias Kora Hans Kristian Pedersen

**Distrikt II:** Nr.16 NO 41467/16 Hagheimens Frøya Ingun Solli

**Distrikt III:** Nr. 5 NO 40062/13 Loke Åge Skjæveland

**Distrikt IV:** Nr. 1 NO 37260/14 Nemi Svein Erik Tande

**Distrikt V:** Nr. 9 NO 41500/15 Sella Jonny Andersen

NM 2019 ble arrangert av Vestoppland HHK. 3 dunkere kvalifiserte seg fra DM-ene. De oppnådde følgende resultater i NM:

Nr. 6 1.EP NO 46569/11 Bs-Hjall Harald Jokstad

Nr. 11 2.EP NO 40765/10 Gåvålias Kora Hans Christian Pedersen

Nr. 12 2.EP NO 37260/14 Gåvålias Nemi Svein Erik Tande

Dunkerpokal-prøven

Rasemesterskap for dunkere - Dunkerpokalen - ble arrangert med utgangspunkt i Tron Ungdomsenter og med Østerdalen HHK som arrangør 9. – 10. november 2019. 14 av de 15 startende dunkerne oppnådde elitepremie. Det ble 7 x 1. EP, 5 x 2. EP og 2 x 3. EP. «Pallen» ble som følger:

Nr. 1 og vinner NO 31604/10 Bs-Balder Roy Tveit

Nr. 2 NO 43852/15 Syljulias Seira Victor Andre Faråsengen

Nr. 3 NO 45578/12 Nordshaugs Gard Stian Koteng Ølstøren

Dunkerpokal-prøven ble også i 2019 et vellykket arrangement. Selv om harepesten hadde herjet med harebestanden i Nord-Østerdalen tidligere i 2019, hadde deltakerne ikke problemer med å finne hare i sine terreng.

Linda Persson, styremedlem i Dunker-ringen, var hjemmeværende medarbeider under prøven og tok seg av informasjonsarbeidet, bl.a. opererte hun dreieboka. Takk til Linda for innsatsen!

Utstillingsresultater

Også i 2019 satte Dunker-ringen opp premie til BIR-dunker på en utstilling i hvert distrikt, i tillegg til utstillingen på Elverum under De Nordiske Jakt- og Fiskedager. Vinnerne ble:

28. april Vestoppland HHK BIS Marte Arne Jørgen Hauge

25. mai Hedmark HHK BIS 2 Gåvålias Klang Leif Vangen

3. august Buskerud HHK VG Ekko Thor Mogen

10. august DNJFD, Elverum BIR Gåvålias Ronja Simen Pedersen

17. august Aust-Agder HHK BIR Trollfossens Tuva Karl Jakob Høvik

31. august Nord Norge HHK BIR Eldhushøgdas Tiko Anja Klein

Ungdomsprisen

For niende året, kan vi dele ut Ungdomsprisen. Dette er for dunkereiere som er yngre enn 25 år og har ført hunden til premiering på jaktprøve. Vinner denne gangen ble som for i fjor Silje Rønning.

|  |  |  |  |
| --- | --- | --- | --- |
| **Pl/Poeng** | **Reg.nr** | **Navn** | **Eier** |
|  |  |  |  |
| 1/75 | NO48833/17 | Slengslias Fera | Silje Rønning |

1 3x1.EP

Vi gratulerer alle hunder og eiere med gode prestasjoner ved de forskjellige jaktprøver, utstillinger og mesterskap!

**Økonomi**

Regnskapet for Dunker-ringen viser at det i 2019 ble et driftsresultat med et betydelig overskudd på kr 78.476,03. Det gode økonomiske resultatet skyldtes både høyere inntekter og lavere kostnader enn forventet.

Med bank- og kassabeholdninger på til sammen litt over kr 530.000,- ved utgangen av 2019, har Dunker-ringen god økonomi og ingen likviditetsutfordringer gjennom året.

Regnskapet er revidert og funnet i orden av revisorene Gunnar Andresen og Øyvind Langås.

For øvrig vises det til regnskap for 2019 som egen sak under årsmøtet.

**Konklusjoner**

Dunker-ringen har etter styrets mening også i 2019 hatt et aktivt år. Høydepunktene i ringens virksomhet har som vanlig vært samlinga med årsmøtet på Grimsbu og Dunkerpokal-prøven i Tynset-området. Begge arrangementene ble gjennomført i samarbeid med Østerdalen Harehundklubb.

Som tidligere år, var Dunker-ringen også i 2019 aktiv med å spre informasjon på sin hjemmeside [www.dunkerringen.org](http://www.dunkerringen.org) I tillegg ble også Facebook og Instagram benyttet som kanaler overfor medlemmene og andre interesserte.

2019 var andre driftsåret etter at Dunker-ringen meldte seg inn som organisasjon i NHKF/NKK. Det har lettet ringens administrative arbeid med innkreving av medlemskontingent, men har også medført tap av noen medlemmer, dog i noe mindre grad enn i 2018.

Dunker-ringen har som tidligere år, også gjennom 2019, støttet opp om arbeidet som avlsrådet for dunker gjør. Samarbeidet har som vanlig vært utmerket.

Til slutt vil styret takke alle som har bidratt i Dunker-ringens arbeid og for Dunkeren generelt i 2019.

Vi ønsker alle dunkereiere lykke til videre med hundene sine i 2020!

Maura, mai 2020

Bjarne Oppegård /s/ Erik Brokerud /s/ Marte Yvonne Hoff /s/

Lena C. Johnsen /s/ Linda Persson /s/ Nina Rise /s/

Jonny Engen /s/ Jon Magne Volden /s( Endre Sivesind /s)

Jan Havdal /s/